E  studioù a reas e Lise Sant-Charlez e Sant-Brieg hag e Roazhon goude se. Labourat a reas e prefeti Sant-Brieg e-ser studiañ e-unan evit mont da gelenner. Aotreet e voe e {{1874]] da gelenn ar saozneg hag an alamaneg e skol Sant-Charlez met kenderchel a reas gant e studioù, aet ur yalchad-studi gantañ, e Skol ar studioù uhel e Pariz. Daoust pe abalamour de vennozhioù, ne voe ket aotreet da sevel e dezenn evit an doktorelezh war ar yezhoù keltiek dre ma ne vije ket kelennet se er skolioù. Dont a reas a-benn memes tra da gaout e zesteni-doktorelezh e 1886 ha neuze e voe anvet da gelenner e skol-veur Poitiers e lech ma tremenas an darn vrasañ eus e vuhez o kelenn al lennegezh hag ar chustumoù kelt. En em lakaat a reas da studiañ brezhoneg anezhañ e-unan, rannyezh Treger da gentañ ha hini Gwened da choude. Mont a reas da Bariz da heuliañ kentelioù ar geltiegourien vrudet a oa eno, evel Henri Gaidoz pe Henri dArbois de Jubainville. Goude bezañ tremenet un dezenn doktorelezh e voe anvet da gelenner gresianeg e skol-veur Poitiers. Eno eo e savas e oberennoù brudetañ evel ar Glossaire du Moyen-breton (Geriaoueg ar chrennvrezhoneg) pe an Dictionnaire breton-français du dialecte de Vannes (Geriadur brezhoneg-galleg rannyezh Gwened). Embann a reas ivez, er Revue Celtique (Kelaouenn Geltiek), skridoù krennvrezhonek evel Le Mirouer de la Mort (Melezour ar Marv). E-leizh a bennadoù a embannas, e galleg, e meur a gelaouenn war poent pe boent a denn dar brezhoneg, e cheriaoueg, e rannyezhoù, e istor.